# Joan Berlanga i Escolar

Joan Berlanga i Escolar (Sabadell, 2 de juny de 1956) és un actor de teatre català.
Va obtenir el grau mitjà en formació musical al Conservatori de Sant Cugat. Va estudiar cant amb Maria Cuadras i interpretació amb Glòria Rognoni. Ha estat membre de les companyies A.T.M., Fila Zero, la companyia teatral estable de La Unió Santcugatenca i Teatre del Capvespre. El 1995 va fundar amb l'actor Joan Llamas, l'escenògraf Carles Casas i la directora Dolors Vilarasau, la companyia de teatre Tetrateatre.

## Teatre

Ha treballat amb directors com Txell Roda (El Árbol de la Ciencia, Carvalho contra Vázquez Montalbán), Dolors Vilarasau (Teoria dels cossos, homenatge fet a Gabriel Ferrater l’any 1981 a Sant Cugat, Fi de segle, Havel a escena, Històries de Sant Cugat, Poema de Nadal, Verdaguerianes, Una nit qualsevol, Àlies Pere Quart, Cambra Ferrater, Te mandaré mi corazón caliente, El comunicat, Domna, Pedra i Sang, tragicomèdia musical sobre l’assassinat de l’abat Biure al monestir durant la missa del gall de 1350, Sota la capa del cel, Clementina & Carles, La Màscara, Les quatre estacions de l’amor segons William Shakespeare, acompanyat per l'actriu Emma Vilarasau), Oriol Broggi (Homenatge Formosa), Guillermo Ayesa (Zalomé, L’esperit de Nadal), Jaume Mallofré (La gavina) o Empar López (Dotze homes sense pietat).
El 2014 va fer una gira amb Llach Poeta, espectacle poètic-musical amb textos i música de Lluís Llach. Amb la Cia. +Sarsuela ha participat en dues sarsueles La tabernera del puerto i Cançó d’amor i de guerra.
Ha col·laborat com a actor, narrador i rapsode amb l’Orquestra Simfònica Sant Cugat en produccions com Il maestro di cappella, Cançó d'amor i de guerra, La vídua alegre, Carmen i Le Villi, així com en El somni d'una nit d'estiu de Mendelssohn, Història d’un mil·lenni de Salvador Brotons i en el concert Poeta de Vicente Amigo, recitant poemes d’Alberti. També amb la Simfònica de Sant Cugat, va fer la narració en directe del conte Peter Pan de James Matthew Barrie mentre l'orquestra interpretava la música de la pel·lícula Peter Pan: La gran aventura de James Newton Howard.

## Televisió

A TV3 ha participat en sèries com Barcelona, ciutat neutral, Rosa, Estació d’enllaç, Tarasca, Vistes al mar, Sitges, Dones d’aigua, El show de la Diana, Laberint d’ombres i El cor de la ciutat. En programes infantils, ha col·laborat amb el Club Super3 i Mucha marcha (TV2). A TVE, ha intervingut en El viaje a Empúries per Dramáticos UER i en el programa La Mediterrània amb El Delta. També ha treballat a Antena 3 a Gavilanes i a Tele 5 en Nápoles conexión.

## Cinema

En cinema, ha participat en La sombra del sol de David Blanco, Vorvik de José A. Vitoria i El año del diluvio de Jaime Chavarri.

## Altres

També ha col·laborat en lectures dramatitzades, curtmetratges, anuncis publicitaris, dramatitzacions radiofòniques i treballs de doblatge.
Joan Berlanga és des dels seus inicis el regidor de l'Orquestra Simfònica Sant Cugat.
El professor i polític sabadellenc Joan Berlanga i Sarraseca és el seu nebot.

## Referències

* 1 2 3 4 5 6 «Biografia». Teatre-Auditori Sant Cugat. [Consulta: 22 febrer 2025].
* ↑ «Tetrateatre». Amics de Pedra i Sang. [Consulta: 22 febrer 2025].
* ↑ Puig, Arnau. «El árbol de la ciencia». arnaupuig.com. [Consulta: 22 febrer 2025].
* ↑ «Antes que el milenio nos separe». La Vanguardia, 08-11-2011. [Consulta: 21 febrer 2025].
* ↑ Barranco, Justo. «A Tàrrega no la para ni la pluja». La Vanguardia, 08-09-2013. [Consulta: 21 febrer 2025].
* ↑ Benach, Joan-Anton. «Mrozek, 34 años después». La Vanguardia, 22-02-1996. [Consulta: 22 febrer 2025].
* ↑ «Te mandaré mi corazón caliente». La Vanguardia, 25-12-1998. [Consulta: 21 febrer 2025].
* ↑ Benach, Joan-Anton. «Los burócratas de Havel». La Vanguardia, 30-01-1999. [Consulta: 21 febrer 2025].
* ↑ Sesé, Teresa. «El teatro de Vaclav Havel lega a Barcelona con “El comunicat». La Vanguardia, 12-01-1999. [Consulta: 21 febrer 2025].
* ↑ «Sant Cugat acoge un montaje sobre la mujer y la poesí». La Vanguardia, 21-12-1999. [Consulta: 21 febrer 2025].
* ↑ «Pedra i Sang». La Vanguardia, 25-12-2012. [Consulta: 21 febrer 2025].
* ↑ Garcia-Planas, P. «La puñalada gótica del Vallès». La Vanguardia, 25-12-2005. [Consulta: 21 febrer 2025].
* ↑ Roda, Frederic. «Y canto el gallo de hierro...». La Vanguardia, 29-12-2000. [Consulta: 21 febrer 2025].
* ↑ Sala, Marc. «L'Orquestra Simfònica de Sant Cugat i els actors Emma Vilarasau i Joan Berlanga comparteixen cartell a l'Anoia». Cugat.cat. [Consulta: 23 febrer 2025].
* ↑ «Llach Poeta». La Vanguardia, 08-03-2014. [Consulta: 21 febrer 2025].
* ↑ «Dades de l'actor». Teatre Barcelona. [Consulta: 22 febrer 2025].
* ↑ Alier, Roger. «Estimulante programa bufo». La Vanguardia, 27-12-1993. [Consulta: 22 febrer 2025].
* ↑ Romaní, Daniel. «L’Orquestra Simfònica Sant Cugat explicarà el conte de Peter Pan amb música, veu, teatre i dibuixos». Orquestra Simfònica Sant Cugat. [Consulta: 23 febrer 2025].
* ↑ «Joan Berlanga, actor i ...». Orquestra Simfònica Sant Cugat. [Consulta: 23 febrer 2025].